《宿迁道中望骆马湖》
清代·陈仪

照眼湖光一片明，遥岑隐约黛眉横。云低雁阵垂垂下，风趁渔眉叶叶轻。

极浦孤村无限好，淡烟疏柳不胜情。客愁连日忽销豁，始觉江南道上行。

作者简介：（1670—1742）清顺天文安人，字子翙，又字一吾。康熙五十四年进士，授编修。谙习水利。雍正三年直隶大水，以大学士朱轼荐，随怡亲王允祥相度水患。直隶所属大小七十余河疏故浚新，十之六七皆仪所勘定。寻迁京东营田观察使，营田于天津，筑围开渠，沿海滩涂尽变良田。官至侍读学士。乾隆二年乞归养。七年卒。